સાબરકાંઠા, મહેસાણા અને ગાંધીનગર જિલ્લામાંથી પસાર થઈ રહેલી સાબરમતી નદીમાંથી દરરોજ હજારો ટન રેતી ટ્રકો અને ટ્રેકટરો દ્વારા સગેવગે થઈ રહી છે, જે પૈકી માત્ર ચોથા ભાગની જ રોયલ્ટી સરકારની તિજોરીમાં જમા થાય છે, જયારે બાકીની રોયલ્ટીની આવક ખાણખનિજ વિભાગના ભૂસ્તરશાસ્ત્રી અને તેમના ભ્રષ્ટ ઈન્સ્પેક્ટરો વહીવટ કરી દેતા હોય છે, જેથી સરકારને વર્ષે કરોડોનું નુકશાન ભોગવવાનો વારો આવે છે, સાબરકાંઠાના ખેડબ્રહ્મા, વડાલી, ઈડર, હિંમતનગર અને પ્રાંતિજ તાલુકામાંથી સાબરમતી નદી પસાર થાય છે, જયાં ખનિજચોરો બેફામ રીતે રેતી ચોરવાની પ્રવૃત્તિઓ કરી રહ્યા હોવા છતાં ક્ષણિક કાર્યવાહી કરીને વિભાગ દ્વારા સરકારને એવું બતાડવવામાં આવે છે કે તેઓ ખનિજમાફિયા સામે કાર્યવાહી કરી રહ્યા છે.